open-index/open-wikipedia-markdown huggingface dataset:
Hamilton Aleksandr Rosskin Gibb

**Ser Hamilton Aleksandr Rosskin Gibb** () və **H. A. R. Gibb** () — Böyük Britaniya tarixçisi, professoru, ərəbşünası və islamşünası.

## Həyatı
Hamilton Aleksandr Rosskin Gibb 2 yanvar 1895-ci il tarixində Misirin İsgəndəriyyə şəhərində, Aleksandr Krauford Gibbin və Ceyn Enn Qardnerin oğlu olaraq anadan olmuşdur. Onun atası 1897-ci ildə vəfat etmişdir. Gibb beş yaşında ailəsi ilə birlikdə Şotlandiyaya köçür və orada təhsil almağa başlayır. O, 1904-cü ildə Edinburq şəhərindəki Kral Orta Məktəbinə daxil olur. Onun təhsili antik dövrə ixtisaslaşmışdı, ancaq Gibb fransız və alman dillərini, o cümlədən fiziki elmlər də öyrənmişdir. Gibb 1912-ci ildə Edinburq Universitetinə daxil olur, orada sami dillərini öyrənir.

### Hərbi xidməti
Gibb Birinci Dünya müharibəsi başlayanda Edinburq Universitetindəki təhsilini təxirə salmış, 1917-ci ilin fevral ayından Fransada Böyük Britaniya Kral Artilleriyası, bir neçə ay isə İtaliyada səlahiyyətli zabit kimi xidmət göstərmişdir.

### Şəxsi həyatı
Gibb 1922-ci ildə Helen Cessi Stark ilə evlənir. Onların bir oğlu – Ayan (1923–2005) və bir qızı – Doroti (1926–2006) olur.

Ser Hamilton Aleksandr Rosskin Gibb 22 oktyabr 1971-ci il tarixində vəfat etmişdir.

## Əsərləri
* *Ottoman Poems Translated into English Verse in the Original Forms* (1882), Trübner & Company.
* *A History of Ottoman Poetry* (vol. 1 1900 — vol. 6 1909), Luzac and Company.
* *Arabic Literature – An Introduction* (1926), also (1963), Clarendon Press and (1974), Oxford University Press.
* *[[Ibn Batuta]], 1304–1377* (1929), (), English translation by Gibb.
* ''Travels in Asia and Africa, 1325–1354'' (1929), translated and selected with an introduction and notes, R. M. McBride. 
* ''Note by Professor H. A. R. Gibb'' (1939), from Arnold J. Toynbee, *[[A Study of History]]*, Part I. *C* I (*b*) *Annex I*, p. 400–02.
* *Modern Trends in Islam* (1947).
* *Mohammedanism: An Historical Survey* (1949) retitled *Islam: An Historical Survey* (1980), Oxford.
:* Online Chapter The Koran
:* Online Chapter The Sharia
* *Islamic Society and the West* with Harold Bowen (vol. 1 1950, vol. 2 1957).
* *Shorter Encyclopedia of Islam* (1953), edited with J. H. Kramers, Brill.
* *[[The Encyclopaedia of Islam]]* (1954–), new ed. Edited by a number of leading orientalists, including Gibb, under the patronage of the International Union of Academies. Leiden: Brill, along with that edited by J. H. Kramers, and E. Levi-Provençal.
* "Islamic Biographical Literature," (1962) in *Historians of the Middle East*, eds. Bernard Lewis and P. M. Holt, Oxford U. Press.
* *Studies on the Civilization of Islam* (1982), Princeton U. Press
* *The Damascus Chronicle of the Crusades. Extracted and translated from the Chronicle of [[Ibn al-Qalanisi|ibn al-Qalānisi]]*, Luzac & Company, London, 1932.

## İstinadlar

## Xarici keçidlər

* Harvard Library: Gibb Islamic Seminar Library
* Hamilton Alexander Rosskeen Gibb Papers, Harvard University Archives
* Works by Hamilton Alexander Rosskeen Gibb at Project Gutenberg
Eldar Əliyev (opera müğənnisi)

**Eldar Tofiq oğlu Əliyev** () — Azərbaycanlı opera müğənnisi (bas).

1992-ci ildə İtaliyanın məşhur "Lirica Osimo" Akademiyasına qəbul olub. 1994-cü ildə "Toti Dal Monte" müsabiqəsində qalib olduqdan sonra peşəkar karyerasına "Teatro Comunale di Treviso"da Peter Maagın rəhbərliyi altında Motsartın "Sehirli fleyta" () operası ilə başlamışdır. 1998–1999-cu illərdə "Belevedere" müsabiqəsində 3-cü yerə layiq görülür. "Tenerife" festivalında və Yaponiya turunda iştirak edib. 1998-ci ildə Puccininin "Turandot" operasında Timur obrazanı canlandırıb. Bologna, Brüssel və Romadakı canlandırdığı Attila, Sparafucile və Timur obrazları böyük rəğbətlə qarşılanıb. 2000-ci ildə Bakıda keçirilən vokalçıların Bülbül adına II Beynəlxalq Müsabiqəsində Qran-pri mükafatına layiq görülüb.

## Bioqrafiyası
28 iyun 1971-ci ildə Bakı şəhərində anadan olub. Orta təhsilini bitirdikdən sonra 1991-ci ildə Azərbaycan Dövlət Konservatoriyasına daxil olub. 1992-ci ildə isə İtaliyanın "Lirica Osimo" Akademiyasına qəbul olunub.

Peşəkar karyerasına 1994-cü ildə "Toti Dal Monte" müsabiqəsində qalib olduqdan sonra "Teatro Comunale di Treviso"da Peter Maagın rəhbərliyi altında V. A. Motsartın məşhur "Sehirli fleyta" operası ilə başlayıb. 1994–1995-ci illərdə Gyorgy G. Rathın dirijorluğu ilə "Macbeth" (Banco) və "Madama Butterfly" (Lo Zio Bonzo) operalarında çıxış edib. 1995-ci ildə Rossini Opera Festivalı" çərçivəsində "Guglielmo Tell" operasında Leuthorl obrazını canlandırıb. 1996-cı ildə Valeri Gergievin dirijorluğu ilə Sergey Prokofyevin "Oyunçu" operasında və "Teatro dell’opera Roma"da Juri Ahronovitchin dirijorluğu ilə "Turandot" (Timur) operasında, 1997-ci ildə "Rossini Opera Festivalı" çərçivəsində Jurovskinin dirijorluğu ilə Rossinin "Moïse et Pharaon" operasında Pharaon obrazı ilə və "New Israel Opera" evində "Rigoletto" operasında Sparafucile obrazı ilə çıxış edib. 1997–1998-ci illərdə "Teatro Regio di Parma"da Verdinin "Don Carlo" operasında Grande Inquisitore obrazını canlandırıb.

1998–1999-cu illərdə "Belevedere" müsabiqəsində 3-cü yerə layiq görülür. "Tenerife" festivalında və Yaponiya turunda iştirak edib.

1998-ci ildə Puccininin "Turandot" operasında canlandırdığı Timur obrazandan sonra Bologna, Brüssel və Romaya canlandırdığı Attila, Sparafucile və Timur obrazları böyük rəğbətlə qarşılanıb.

2002-ci ildə Renato Palumbonun dirijorluğu, Hugo de Ananın rejissorluğu ilə "Lucrezia Borgia" operasında canlandırdığı Astolfo obrazında səhnəni Mariella Devia ilə bölüşüb. Bundan sonra karyerasını davam etdirmək üçün "Teatro alla Scala"ya qayıdıb. 2005-ci ildə Çaykovskinin "Çereviçki" operasında çıxış edib.

2020-ci il, avqustun 4-də yaşadığı Milan şəhərində vəfat edib.

## İstinadlar
Müslüm ibn Səid əl-Kilabi

**Müslüm ibn Səid bin Əslam ibn Zurə ibn Əmr ibn Xüveylid əl-Səiq əl-Kilabi** () — Əməvilər xilafətinin sərkərdəsi, 723–724-cü illərdə Xorasan valisi. O, daha çox Mavəraünnəhrin yerli əhalisinin sədaqətini qazanmaq səyləri və "Susuzluq günü"ndə Türgiş xaqanlığına məğlub olması ilə tanınır.

## Mənbə
* 
* *
Azərbaycan Premyer Liqası 2020/2021

**Azərbaycan Premyer Liqası 2020/2021** — Azərbaycanın ən yüksək futbol liqası olan Futbol üzrə Azərbaycan çempionatının XXIX mövsümü. Mövsümün başlanma tarixi 21 avqust 2020-ci ildir.

Bu mövsüm liqanın qalibi UEFA Çempionlar Liqası 2021/2022 mövsümünün I təsfinat mərhələsində, ikinci və üçüncü yerləri tutmuş komandalar isə UEFA Avropa Konfrans Liqasının II təsfinat mərhələsində oynamağa vəsiqə qazanacaq.

## Komandalar

### Stadion və yerlər
:''Qeyd: Cədvəl əlifba sırası ilə düzülmüşdür.

### Stadionlar

### Heyət və formalar

Qeyd: Milli komandalar üçün nəzərdə tutulmuş bayraq FIFA uyğunluq qaydalarına uyğun yerləşdirilib. Oyunçuların birdən çox qeyri-FIFA milliyəti ola bilər.

## Turnir cədvəli



## Nəticə
Hər bir komanda bir-biri ilə dörd dəfə, ümumilikdə isə 28 matç oynayacaq.

### Qeydlər

## Mövsüm statistikası

## Həmçinin bax
* Azərbaycan Premyer Liqası
* Azərbaycan Birinci Liqası
* Azərbaycan Kuboku

## İstinadlar
Qurək

**Qurək** () — Ərəblərin Mavəraünnəhrə yürüşü zamanı Səmərqənd ixşidi.

## Həyatı
Qurək 710-cu ildə Səmərqəndin ixşidi Tərxunun müsəlmanlarameylli olduğuna görə şəhər əhalisi tərəfindən devrilməsindən taxta çıxır. Əməvi valisi Quteybə bin Müslüm Səmərqəndə yürüş edir, ancaq axırda Qurəki Səmərqənd hakimi kimi tanıyır. Qurək müsəlmanlar və türgiş türkləri ilə müxtəlif ittifaqlar quraraq hakimiyyətdə qalmağa nail olmuşdur. O, 731-ci ildə baş vermiş Keçid döyüşündən bir müddət sonra Səmərqənd şəhərindəki nəzarətini gücləndirir və 737 və ya 738-ci ildə vəfat edənə qədər yarımmüstəqil şəkildə hakimiyyətdə olur.

## Mənbə
* 
*
Ordu generalı (Rusiya)

**Ordu generalı** () — Rusiya Federasiyası Silahlı Qüvvələrində general-polkovnik rütbəsindən daha yüksək və Rusiya Federasiyasının Marşalı rütbəsindən aşağı olan hərbi rütbə. Bu, ordu generalının ümumi rütbəsindən əlavə xidməti (qüvvələr) və xüsusi təyinatlı qüvvələrin (1993-cü ildə siyahıdan çıxarıldı) marşallarının sıraları mövcud olduğu SSRİ Silahlı Qüvvələrindən fərqli olaraq, bütün qoşunların (qüvvələrin) və xüsusi təyinatlı qüvvələrin hərbçilərinə təyin edilə bilər.

Ehtiyatda olan və ya istefada olan bir ordu generalı hərbi rütbəsinə müvafiq olaraq "ehtiyat" və ya "istefada olan" sözləri əlavə edilir.

Hərbi Dəniz Qüvvələrində Böyük Admiral hərbi rütbəsinə uyğundur; sinfi rütbələri "Rusiya Federasiyasının 1-ci dərəcəli Həqiqi Dövlət Müşaviri" (dövlət qulluğunda), "Rusiya Federasiyasının Həqiqi Dövlət Müşaviri" (Ədliyyə orqanı) və "Həqiqi Dövlət Ədliyyə Müşaviri" (prokurorluqda); xüsusi rütbə "Rusiya Federasiyasının Polis Generalı", "Rusiya Federasiyasının Ədliyyə Generalı", "Rusiya Federasiyası Daxili Xidmət Generalı" və "Rusiya Federasiyası Gömrük Xidmətinin Həqiqi Dövlət Müşaviri".
Rəvəscan (Əhər)

**Rəvəscan** () - İranın Şərqi Azərbaycan ostanının Əhər şəhristanı ərazisinə daxil olan kənd.  
## Əhalisi
2006-cı il məlumatına görə kənddə 866 nəfər yaşayır (203 ailə).

## İstinadlar
Gənclər Fondu

* Azərbaycan **Gənclər Fondu** — Avrasiya Fondu Azərbaycan Nümayəndəliyi, Şimali İrlandiya İcma Fondu (ŞİİF), Birləşmiş Krallığın Xarici İşlər Nazirliyi və birlikdə Azərbaycanın beş rayonunda yeni Gəncler Fondu proqramını həyata keçirməyə başlamış, gənclər tərəfindən idarə olunmuş layihə təşəbbüsü.
* Azərbaycan Respublikasının Gənclər Fondu —  Azərbaycanda gənclər siyasəti ilə bağlı elm, təhsil, mədəniyyət və digər sosial sahələrə yönəlmiş fəaliyyətlərin stimullaşdırılmasını, o cümlədən beynəlxalq səviyyədə həyata keçirilən layihə və proqramları qrant şəklində maliyyələşdirilməsini təmin edən qurum.
* Naxçıvan Muxtar Respublikasının Gənclər Fondu
Coui Kinq

**Coui Linn Kinq** (*;* ) — Amerikalı aktrisa və müğənni. Ən çox tanınan rolu *Ramona & Beezus* filmindəki Ramona Quimby olmuşdur. Joey King Horton Hears A Who, Beaver Girl, Ice Age, Dawn of the Dinosaurs filmlərinin səsləndirm
əsini etmişdir. Disney Channel'in komediya seriallarından biri The Suite Life of Zack and Cody'da rol aldı.

## Filmoqrafiya

### Film

### Televiziya

### Video oyunlar

### Musiqi videoları

## İstinadlar


## Xarici keçidlər
NeXT Computer

1976-cı ildə Stiv Cobs, Stiv Voznyak və Ronald Ueyn Apple şirkətini təsis etdilər. Cobs uzun illərin dostu olduğu Voznyaka kompüterlərin yığımı və satışına cəlb edə bildi. Şirkət genişləndikcə dostlar təcrübəli menecerlər axtarmağa başladılar.

1977-ci ildə Cobs və Voznyak, Apple II-ni bazara təqdim etdilər, o zamanlar Apple II ev bazarında əhəmiyyətli bir yer əldə etmişdi və Applenin kompüter bazarındakı yerini sağlamlaşdırdı. 1980-ci ilin dekabrında Apple Computer xalqa açıldı. Eyni il Apple Computer Apple III-ü bazara çıxardı, lakin bu model bir əvvəlki modelin yerini ala bilmədi.

1978-ci ildə Apple Maykl Skottu National Semiconductordan öz şirkətlərinə baş direktor kimi cəlb edə bildilər. 1983-cü ildə Cobs, Pepsi-Cola şirkətindən Con Skallini Apple şirkətinə rəhbər dəvət edərək demişdi: "Ömrünün sonuna qədər yalnız şəkərli su satmaq istəyirsiz yoxsa mənimlə birlikdə dünyanı dəyişəcəksiz?". O dövrdə Apple prezidenti Maykl Markkula vəzifəsindən getmək istədi. O hesab edirdi ki, Cobsun yeni modellər üçün şəxsi intizamı və enerjisi çatmır.

Həmin il Apple yeni texnologiyalı, ancaq kommersiya cəhətcə uğursuz olan Apple Lisa brendini bazara çıxardı.

Növbəti il Apple Super Bowl finalı efirindəə Ridli Skott tərəfindən yaradılmış "1984" adlı reklam roliki buraxdı. 24 yanvar 1984-cü ildə Apple-nin səhmdarlarının illik ümumi yığıncağında emosional Cobs Macintoshun yeni versiyasını təqdim etdi. Yenilik böyük hay-küylə qarşılandı. Bu Macintosh kompüterinin ilk uğurlu kommersiya layihəsi oldu.
Gəl bir olaq (film, 2000)

"Gəl bir olaq" filmi — Udayaşankarın ssenaristi və rejissoru olduğu 2000-ci il Hindistan (teluqu) dram və sevgi filmidir.

## Məzmun
*Bax: [[Romeo və Cülyetta]]*

Raqaviya və Ram Mohan Rao dostdurlar. Lakin, kiçik bir səbəb üzündən Raqaviya ilə Ram Mohan Rao dalaşırlar. İllər ötür. Raqaviyanın 60 yaşı var və 60 yaşı üçün də Bombeydə olan gəlini və nəvələrini çağırmaq qərarına gəlir. Raqhu Raqaviyanın istəkli nəvəsidir. Bombeydən Ramapurama gəldikdən sonra Raqaviya ailəsinin üzvlərindən xəcalət çəkir. Raqhu burada dostdan düşmənə çevrilmiş ailənin üzvü Manqanı görür və ona aşiq olur. Tezliklə, Manqa da Raqhuya aşiq olur. Ancaq heç vaxt bir-birlərinə sevgilərini etiraf etmirlər.

Daha sonra Raqhu Raqaviya və Ram Mohan Rao arasındakı davanın səbəbini öyrənməyə çalışır. Bu böyük səbəbə dönən kiçik səbəb belə imiş. Raqhunun atası Bhaskar Raoya bir zamanlar Ram Mohan Raonun qızı Racani aşiq olur. Lakin, Bhaskar Rao Racanini sevmir və Bombeyə köçüb burada Kauşalya ilə evlənir. Bu evlilikdən Raqhu doğulur. Sonra Bhaskar Rao ilə evlənə bilməyəcəyini anlayan Racani intihar edir.. Ram Mohanın oğlu Erra Babu da Raqaviyanı öldürüb Racaninin qanını yerdə qoymamaq istəyir.

Raqhu düşmən ailələri dostlaşdırmağa çalışır. O, bir olmaq üçün öz sevgisini qurban verir. Manqanın toyuna hazırlıqlar olanda görülür ki, Manqa itib.

Nəhayət, Erra Babu bu dillərə dastan olmuş sevgini anlayır və Raqhu ilə Manqanı bir-birinə qovuşdurur.

## Film haqqında
Film Uilyam Şekspirin "Romeo və Cülyetta" pyesinin motivləri əsasında çəkilmişdir.

Film 2001-ci ilə qədər Teluqu film indüstriyasında (Tollywood) çəkilmiş son 70 ilin filmləri sırasında ilk sırada yer almışdır.

Filmin 2002 və 2003-cü illərdə hind və kannada dillərində remeykləri çəkilmişdir.

Film 7 mükafat qazanıb.

## Film heyəti
Filmin direktoru: Udayaşankar

Prodüser: Sureş Babu, Rama Naidu

Əsərin müəllifi: Uilyam Şekspir

Ssenari müəllifi: Paruçuri qardaşları, Udayaşankar, Dinarac

Bəstəkar: S.A.Rackumar

Redaktor: Martand K.Venkateş, K.Madhav

Kinematoqraflar: K.Ravindra Babu

#### Rollarda:
Venkateş — Raqhu

Simran — Manqa

Şahnur Sana — Parvati

K.Vişvanat — Raqaviya

Şrihari — Erra Babu

Brahmanandam — Ramavadhani

Ali — İlanman

AVS — Venkatadri

M.S.Narayana — Hüquqşünas Linqam

Ahuti Prasad — Şankar Rao

Ranqanat — Ram Mohan Rao

Rallapalli — Qovindu

Prasad Babu — Prasad

Açyut — Bhaskar Rao

Qotam Racu — Peon

Raca Ravindra — Ram Mohan Raonun kürəkəni

Anant Punyamurtula — Konsteybl

Çitti Punyamurtula — Subbavadani

Qundu Hanumanta Rao — bərbər

Cenni — Prayest

Annapurna — Canaki

Venniradi Nirmala — Kauşalya

Rama Prabha — Kantam

C.R.Vicayakumari — Alivilu Manqatayaru

Vinaya Prasad — Anasuya

Sudxa — Raqhunun xalası

Kalpana Ray — Ratxalu
INaturalist

**iNaturalist** — vətəndaş elmi (tam, yaxud qismən həvəskar alimlər (qeyri-peşəkar) tərəfindən aparılan elmi araşdırmalar) layihəsi və Yer kürəsində biomüxtəlifliyin müşahidəsi üzrə mübadilə konsepsiyası əsasında qurulmuş təbiətşünasların, həvəskar alimlərin, bioloqların onlayn sosial şəbəkəsindən ibarətdir. iNaturalist-ə onun veb-saytından və mobil əlavəsindən daxil olmaq olar.
iNaturalist-in köməyilə yazılmış müşahidələr elmi-tədqiqat layihələri, təbiəti mühafizə agentlikləri, digər təşkilatlar və ictimaiyyət üçün qiymətli məlumatlardır. Bu layihə "təbiətşünaslıq üzrə mobil tətbiqlərin bayraqdarı" adlandırılmışdır.

## İstinadlar
Bəşəriyyətin könüllü yox olması üçün hərəkat

**Bəşəriyyətin könüllü yox olması üçün hərəkat**, **VHEMT** daha çox tanınır (), ) — məqsəd, çoxalmadan imtina etməklə bəşəriyyətin könüllü şəkildə məhv olması olan beynəlxalq ictimai ekoloji hərəkatdır. Hərəkətin əsas ideyası budur ki, bəşəriyyət mövcud olmadıqda Yer kürəsinin biosferi üçün daha yaxşı olar.

Bu hərəkatın tərəfdarlarına görə, insan növləri bir növ "ekzotik işğalçı"-dır, əhali nəzarətdən çıxaraq Yerin ekosisteminə, orada yaşayan heyvan və bitkilərə təhlükə yaratmağa başladı; və növlərin yalnız tamamilə yox olması Homo sapiens əşyaların təbii qaydasını və təbiətin harmoniyasını bərpa edəcəkdir.

## Tarixi
Hərəkat Les Nayt tərəfindən təsis edilmişdir (təxəllüsü   ingiliscə demək olar ki, eyni səslənir   — "birləşək") 1991-ci ildə Amerikanın Oreqon ştatının Portlend şəhərində. Nayt — vhemt.org saytının sahibi və hərəkatın "səsi" dir. Nayt özü hərəkati başlatmadığını iddia etsə də, ancaq adını vermişdir.

Les Nayt 1970-ci illərdə Vyetnamdan qayıtdıqdan sonra *Sıfır əhali artım hərəkatı*nın üzvü oldu və 20 yaşında ikən könüllü olaraq vasektomiya (sterilizasiya) əməliyyatı ilə məşğul oldu.

## Hərəkatın ideologiyası

Hərəkatın qeyri-rəsmi şüarı: "Uzun yaşayacağıq və öləcəyik!" (). Hərəkat qətl, intihar, kütləvi sterilizasiya və digər zorakı metodları müdafiə etmir, bunun əvəzinə insan nəslinin daha da çoxalmasından imtina etmək təklif olunur.

Şərti olaraq, hərəkat üç dəstəyi müəyyənləşdirir:
# İnsan növlərinin nəsli kəsilməsini dəstəkləyən könüllülər ().
# Tərəfdarlar () — insanın yox olmasının zəruriliyinə inanmayan insanlardır, lakin buna baxmayaraq anti-natalizmin tərəfdarlarıdır.
# Qeyri-müəyyən () — hərəkatın potensial tərəfdarları və ya könüllüləri.

VHEMT rəsmi bir təşkilat deyil və özəl qurumlara malik deyil. Rəsmi nümayəndəlik yoxdur.

## Simvolikası
VHEMT loqotipində, 180 ° tərs Yer planeti, münasibət və hərəkətlərdə bir dəyişiklik ehtiyacını, həm də planetar ekosistemin acınacaqlı vəziyyətini simvollaşdırır. "V" ( qısaldılmış) könüllüyün prioriteti deməkdir.

## İstinadlar

## Ədəbiyyat
* 
* 
* 
*
Baş Qərargah Rəisliyi (Rusiya)

**Rusiya Federasiyası Silahlı Qüvvələrinin Baş Qərargah rəisi** () - Rusiya Silahlı Qüvvələrində hərbi mövqe. Baş Qərargah rəisi eyni zamanda Rusiya Müdafiə Nazirinin Birinci müavini vəzifəsini tutur.

Baş Qərargah rəisinin səlahiyyətləri:

* Silahlı Qüvvələrin əməliyyat rəhbərliyi;
* Silahlı Qüvvələrin döyüş vaxtının təşkili və onlardan istifadənin təşkili;
* Digər qoşunların və hərbi birləşmələrin qurulması və inkişafı planlarının həyata keçirilməsində digər qoşunların və hərbi birləşmələrin komandanlığı və nəzarəti ilə məşğul olan federal icra orqanlarının fəaliyyətini əlaqələndirmək;
* Silahlı Qüvvələrin döyüş və səfərbərlik hazırlığının yoxlanılmasının təşkili, habelə digər qoşunların, hərbi birləşmələrin və orqanların səfərbərlik vəziyyətinə nəzarət;
* Rusiya Federasiyasının hərbi məsələlər üzrə beynəlxalq müqavilələrinin bağlanması üçün təkliflərin verilməsi;
* Baş Qərargah strukturunun bölmələri haqqında əsasnamənin təsdiq edilməsi;
* Silahlı Qüvvələrdə yüksək rütbəli zabitlər tərəfindən idarə olunacaq hərbi vəzifələrə dair təklifin baxılması üçün Rusiya Federasiyasının Müdafiə Nazirinə təqdim edilməsi.

Baş Qərargah rəisi federal konstitusiya qanunlarına, federal qanunlara, Rusiya Federasiyasının digər normativ hüquqi aktlarına, Rusiya Federasiyası Silahlı Qüvvələrinin Ali Baş Komandanı və Rusiya Federasiyasının Müdafiə Nazirinin əmr və göstərişlərinə uyğun olaraq digər səlahiyyətləri də həyata keçirir.

## Baş Qərargah rəislərinin siyahısı

## Təhsil müəssisələri

Hərbi təhsil müəssisələri Rusiya Federasiyası Silahlı Qüvvələri Baş Qərargah rəisinə - Rusiya Federasiyası Müdafiə nazirinin birinci müavininə tabedirlər:

* Rusiya Federasiyası Silahlı Qüvvələri Baş Qərargahının Hərbi Akademiyası
* Sovet İttifaqı Marşalı S.M.Budyonnı adına Hərbi Rabitə Akademiyası
* Sovet İttifaqı Marşalı S.K.Timoşenko adına Radiasiya, Kimya və Bioloji Müdafiə Hərbi Akademiyası
* Ordu generalı S.M.Ştemenko adına Krasnodar Ali Hərbi Məktəbi
* Mühəndis Qoşunlarının Marşalı A.İ.Proşlyakov adına Tümen Ali Hərbi Mühəndislik Komandanlığı Məktəbi
* Çerepovets Radio Elektron Ali Hərbi Mühəndislik Məktəbi
* General-leytenant V.M.Xəlilov adına Moskva Hərbi Musiqi Məktəbi
* Sovet İttifaqı Marşalı S.M.Budyonnı adına Hərbi Rabitə Akademiyasının IT Texnologiyaları Kadet Məktəbi

## Qeydlər

## İstinadlar
Orta illik temperatura görə ölkələrin siyahısı

2011-ci ildə İqlim Tədqiqat Birliyinin iqlimşünaslıq araşdırmalarına əsasən 1961-1990-cı illər arasında dünya ölkələrində minimum və maksimum gündəlik temperaturun ortalaması.

## İstinadlar
Naxçıvan Ali Məclisinin V çağırış deputatları

**Naxçıvan Ali Məclisinin V çağırışı** — 2015-ci il noyabr ayında baş tutan seçkilər əsasında formalaşdırıldı.

Ali Məclisin 45 deputatından 42-i Yeni Azərbaycan Partiyasının üzvü, 2-si bitərəf, 1-i isə Azərbaycan Xalq Cəbhəsi Partiyası üzvü idi.

Ali Məclisin 45 deputatından 8-i qadın, 37-i isə kişi olmuşdur.

2015-ci ilin 17 noyabr tarixində Ali Məclisin V çağırışının birinci sessiyası baş tutdu.

V çağırış Ali Məclisin sədri Yeni Azərbaycan Partiyası üzvü Vasif Talıbov, sədrin birinci müavini Yeni Azərbaycan Partiyası üzvü Azər Zeynalov, sədrin müavini isə Yeni Azərbaycan Partiyası üzvü Mirhəşim Seyidov seçilib.

Naxçıvan Muxtar Respublikası Ali Məclisinin sədri Vasif Talıbovun 14 noyabr 2017 tarixli sərəncamıyla Ali Məclisin sədrinin müavini Mirhəşim Seyidov vəzifəsindən azad edilmişdir.

## Ali Məclisdə təmsil olunan partiyalar

## Ali Məclisin V çağırış deputatlarının siyahısı

## Qeydlər

## İstinadlar
Epi

**Əkbər Novruzlu** və ya səhnə adı ilə **Epi** () — Azərbaycan reperi.

## Həyatı və karyerası
15 yanvar 1999-cu ildə Bakıda anadan olmuşdur. 2005–2016-cı illərdə 45 nömrəli orta məktəbdə təhsil almışdır. 2016–2018-ci illərdə hərbi xidmətdə olmuşdur. O, İkinci Qarabağ müharibəsi iştirakçısıdır. O, "Xocavəndin azad olunmasına görə", "Füzulinin azad olunmasına görə" və "Şuşanın azad olunmasına görə" medalları ilə təltif olunub.

O, 2013-cü ildən peşəkar olaraq "BizimEra Studio" ilə replə məşğul olmağa başlamışdır. 2014-cü ildən *Bar Home* adlı qrup yaratmış və dağılana kimi rəhbərlik etmişdir. 2014–2015-ci illərdə *Şərab olmuşuq* və *Qırmızı Winston* trekləri ilə populyarlıq qazanmışdır. 2015-ci ildə 6 trekdən ibarət *Epinin Ədəbiyyatı* albomu işıq üzü görmüşdür. 2017-ci ildə "Olanı de" adlı ilk solo konserti baş tutub. 2018-ci ilin avqustunda FTB, RZZA, Dadash ilə birgə *Dörd2Sıfır* qrupunu yaratmışdır. 2013-cü ildən battle-rep-lə intensiv olaraq məşğul olmuşdur. Bu qəbildən olan Azərbaycanın ən böyük battl-rep layihəsi olan Kəllə-Kəlləyədə iki reperlə mübarizədən qalib ayrılmışdır. 2020-ci ilin 15 avqustunda *Epidemiya* albomunu buraxmışdır.

O, 18 noyabr 2023-cü ildə şəxsi Instagram hesabında yaşadığı şəxsi problemlər səbəbindən xaricə köçdüyünü və repdən getdiyini bildirmişdir. 10 aprel 2024-cü ildə isə iyun ayında baş tutacaq "Comeback" adlı solo konsertin posterini paylaşaraq repə geri qayıtdığını elan etmişdir.

16 iyul 2025-ci ildə narkotik vasitə istifadəçisi ittihamı ilə polis tərəfindən saxlanılıb. Sosial şəbəkələrdə isə onun bir neçə gün əvvəl repçi Paster ilə rep deyişməsində Paşa Bank və Kapital Bank kimi bankların adlarını hallandırdığı və bu səbəbdən onunla bağlı polisə şikayət daxil olduğu iddia edilmişdir. O, xırda xuliqanlıq və polisin qanuni tələblərinə tabe olmamaq maddələri ilə ittiham olunaraq həbs olunub.

## Diskoqrafiya

### Sinqllar
* *44 Gün (2023)*
* *Başdanxarab 4 (2023)*
* *Hər şey pulun başındadır (2023)*
* *Jelibon (2023)*
* *Mənim Qaqalarım (2023)*
* *Salam Aleykum (2022)*
* *Düşdüm Dərinə (2021)*
* *İstər-İstəməz (2021)*
* *Başqa?! (2021)*
* *Tрезвый Скотт (2021)*
* *Komendant Saatı (2021)*
* *120 (2021)*
* *Bəlkə bizdə nəsə alınar (2020)*
* *Boş şeylərdir (2019)*
* *Epi kimdi?! (2019)*
* *Göylərə aşiq biri (2019)*
* *Taxi (2019)*
* *Mən sual, sən nida (2018)*
* *Əkbər Novruzlu (2017)*
* *Tək Qalmışam (2017)*
* *Qırmızı Winston (2014)*

### Albomlar
* *Epinin ədəbiyyatı (2015)*
* *Epidemiya (2020)*
* *Random (2023)*

### Kliplər

## Təltif və mükafatları
*  (24.06.2021) — "Xocavəndin azad olunmasına görə" medalı
*  (24.06.2021) — "Füzulinin azad olunmasına görə" medalı
*  (24.06.2021) — "Şuşanın azad olunmasına görə" medalı
*  (10.02.2022) — "Vətən müharibəsi iştirakçısı" medalı

## İstinadlar

## Xarici keçidlər
Donald Votson

**Donald Votson** (, ) — ingilis ictimai xadimi, Veqan cəmiyyətinin yaradıcısı və Veqan termininin müəllifidir.

## Bioqrafiyası
Donald Votson İngiltərənin Cənubi Yorkşir əyalətindəki Mexborough adlı kiçik mədən şəhərində bir məktəb direktoru üçün anadan olub. Nə ailədə, nə də uşaqlıqda Donald ətrafındakılar arasında vegetarianlar yox idi. Ancaq Donaldın valideynləri övladlarının tərbiyəsi mövzusunda liberal görüşlərə sahib idilər və öz həyat yollarını axtarmalarında onlara dəstək oldular.

Votson, çox erkən yaşlarında heyvandarlığın bəzi cəhətlərini dərk etdi — bu, sonradan vegetarian və sonra bir vegeterian olmaq qərarına təsir etdi. Budur, əmisi Corcun ferması haqqında xatırladığı şey:

Donuzların onlardan birinin öldürüldüyünü görəndə "verdiyini" və həyatının dəyişdiyini başa düşdü: 14 yaşında Votson bir vegetarian olduğunu, fikirlərini bölüşən bir nəfəri tanımadığını söylədi.

15 yaşında məktəbi bitirdikdən sonra Votson dülgər olmaq üçün oxumağa getdi. 20 yaşından etibarən dülgərlik dərsi verdi — əvvəlcə Lesterdə (burada Leicester Vegetarian Cəmiyyətinin işində fəal iştirak etdi), sonra Kesvikdə.

1940-cı illərdə süd hazırlama prosesinin təfərrüatlarını öyrəndikdən sonra bir Veqan oldu.

1944-cü ildə dostları ilə birlikdə Veqan Cəmiyyətini qurdu və iki il boyunca bütün işlərə rəhbərlik etdi. Doroti, həyat yoldaşı ilə birlikdə, İngilis dilində "vegetarian" (vegetarian və ya vegetarian) sözünün ilk üç və son iki hərfindən əmələ gəlməklə, Vegan termini işlətdi. Beləliklə, yeni termin "vegetarianizmin başlanğıcı və sonu" deməkdir.

Sonra sakit bir həyat sürdü, dərs verdi, bələdçi olaraq çalışdı və dağ zirvələrini fəth etdi.

Votson, İngiltərənin şimalındakı Kesvikdə yerləşən evində 16 noyabr 2005-ci il tarixdə 95 yaşında vəfat etdi, 60-dan çox yaşında vegeterian idi.

## İstinadlar
Veqan cəmiyyəti

**Veqan cəmiyyəti** () — İngiltərədə  istehlak və ümumiyyətlə həyat etik mədəniyyətini təbliğ edən qeydiyyatdan keçmiş xeyriyyə cəmiyyəti.

1 noyabr 1944-cü ildə Böyük Britaniyanın Birminhem şəhərində Donald Uotson (1910-2005) və 24 dostu tərəfindən qurulmuşdur. Cəmiyyət Birləşmiş Krallıqda ilk olan cəmiyyətdir. Cəmiyyət Vegan termini (**veg**eteri**an** sözlərindən) istifadə etmişdir.

Cəmiyyətin təsis ildönümü, 1 noyabr, "Beynəlxalq Veqan Günü" olaraq qeyd olunur (1994-cü ildən).

1988 və 2005-ci illərdə Veqan cəmiyyəti üzvlərinin sayı təxminən 4000 . idi.

## Fəaliyyəti
* Veb sayt, flayer, kitab, video və s. vasitəsilə məlumatların yayılması.
* Vegan Hərəkətini Yerli Şəbəkə vasitəsilə dəstəkləmək
* Şirkətin məhsul markasını - günəbaxan loqotipini - vegeterian məhsullarını etiketləmək üçün istifadə etmək üçün istehsalçılara lisenziyalar satmaq .
* Rübdə bir dəfə cəmiyyət üzvlərinə pulsuz göndərilən "The Vegan" jurnalının nəşri
* İngiltərədə mövcud olan Veqan maddələrin Animal Free Shopper siyahısının dərc edilməsi (təxminən iki ildən bir yenilənir)

## İstinadlar

## Xarici keçidlər
* Rəsmi saytı
Fillokladus

**** () —  aləminin  şöbəsinin  sinfinin  dəstəsinin  fəsiləsinə aid bitki cinsi.

## Botaniki xarakteristikası
Tumurcuq və ya budaqları şəklini dəyişərək yarpaq formasını alır və fotosontintez funksiyasını yerinə yetirir.

## Etimalogiyası və morfologiyası
"Phylloclade" termini Yeni Latıncada olan phyllocladium sözündəndir, Yunancada phyllo-yarpaq və clados-budaq sözlərindən yaranmışdır. "Phylloclade" və "cladode" terminləri dəyişkəndir. Hamı onların yarpaq formasında budaqlar olduğunu və fotosintetik funksiya daşadıqları ilə razıdırlar. Bir tərifdə göstərilir ki, fillokladi, yarpaqlara çox bənzəyən və funksiyasını yerinə yetirən cladodlardır. Məsələn: Hirkan bigəvəri (Ruscus hyrcanus), tikanlı bigəvər (Ruscus aculeatus) eləcə də bəzi qulançar növlərdə rast gəlinir.

Alternativ bir tərifə görə, kladotlar məhdud böyüməsi ilə fərqlənir və yalnız bir və ya iki buğumarasını əhatə edir. Bu tərifə görə ən çox yarpağa bənzər quruluşlar fillokladi deyil, klododlardır.

Başqa bir tərifdə "phyllocladi"  çoxlu buğum və ya buğumarası olan bir yarpağa bənzər gövdə və ya budağın bir hissəsi, "cladode" isə filloklaidin ayrıca buğumarası mənasında istifadə olunur.

Fillokladiya ümumiyyətlə modifikasiya etmiş budaq kimi təsvir edilsə də, müasir tədqiqatlarda yarpaqlar və budaqlar arasında aralıq olduğu göstərmişdir. Molekulyar-genetik tədqiqatlar bunu təsdiqlədi. Məsələn, Hirayama et al. (2007) Ruscus aculeata-dakı  fillokladi "tumurcuq və ya yarpaq üçün homoloji deyil, əksinə cüt orqan olduğunu" göstərir ki, özündə tumurcuq və yarpaq qalıqlarını birləşdirir. Fillokladiya  Briofillum və Kalanxoye bitkisində də əmələ gəlir.

## Oxşar quruluşlar
# Aristate-nin yarpaqları sərt bir nöqtə ilə bitir və ya əsas yarpaq damarına kimi davam edə bilir; bu fillaklodi/ kladod budağının ucunu xatırladır.
# Epifili: çiçəklər və meyvələr "yarpağın üzərində" inkişaf edir. Bir budaq və yarpaq bir-biri ilə birləşir. *[[:en:Helwingia|Helwingia]]* misalında.

## Sinonimləri
### Heterotipik sinonimləri
* 
* 

## Növləri
* 
* 
* 
* 

## İstinadlar

## Həmçinin bax
61 FK

**61 FK** — İngiltərənin Bedfordşir vilayətinin Luton şəhərinin ikiqat futbol çempionu olan futbol klubudur. Klub Bedfordşir Futbol Assosiasiyasına bağlıdır. Hal-hazırda Spartan Liqasının üzvüdür.

## Tarixi
"61" futbol klubu 1961-ci ildə qurulduğu üçün futbol klubu da 61 olaraq adlandırılıb. 1972-ci ildə Cənub Liqasında oyuna başlayan 61 futbol klubu bir il sonra Hellenik Liqaya köçürüldü. Yenə Cənub Liqasına qayıdan klub liqanın 1980–1981 futbol mövsümünün Çempionu oldu. 1983-cü ildə komanda İngiltərə Premyer Liqasına qədər yüksəldi. 2004-cü ildə İkinci Liqaya köçürüldülər. Burada da öz məharətini göstərən klub 2008-ci ildə Spartan Liqasına gəldi və həmin il ikinci dəfə çempion oldu. Beləcə, 61 FK İkiqat Futbol Çempionluğuna yüksəldi.

## Uğurları

## Heyəti

### Qapıçılar:
Rob Beth, Mark Blouer

### Müdafiəçilər:
Kris Hazell, Lorens Mepp, Arron Lyevis, Ştiofan Emari, Pavel Pişçek, Şeyn Harnett, Cimmi Dyuquyd, Liam Ayrons.

### Yarımmüdafiəçilər:
Bredli Korrinqton (KLUB KAPİTANI), Aydan Dauson, Məşəd-ül-Kəbir, Nathan Henri, Metyu Konvey, Kristofer Mepp.

## Klub evi
Luton şəhərində, Kinqsvey küçəsində yerləşir. Kiçikdir, lakin, işləkdir.

## Xarici keçidlər
* Klub səhifəsi 
* Futbol Tarixi Bazasında
* Rəsmi sayt
Ficus pyrifolia

*  — Ficus rubra bitki növünün sinonimi.
*  — Pyrus pyrifolia bitki növünün sinonimi.
*  — Ficus benjamina bitki növünün sinonimi.
*  — Ficus citrifolia bitki növünün sinonimi.
*  — Ficus sundaica bitki növünün sinonimi.
Vrbas banovinası

**Vrbas banovinası** () — 1929-1941-ci illər arasında Yuqoslaviya krallığında mövcud olmuş vilayət (banovina).

## Coğrafiyası

Vrbas banovinası krallığın mərkəzi hissəsində, Bosniyanın şimalında yerləşirdi. Vilayətin paytaxtı Banya Luka şəhəri olmuşdur. Şimal və qərbdə Sava banovinası, cənubda Sahil banovinası, şərqdə Drina banovinası ilə həmsərhəd idi. Banovinanın bu adı burada axan Vrbas çayına görə verildi.

## Tarixi

1939-cu ildə Vrbas banovinasının şimal-şərq ərazisinin bir hissəsi Xorvatiya banovinasına verildi. 1941-ci ildə onun ərazisi Müstəqil Xorvatiya Dövlətinin tərkibinə daxil oldu,  1945-ci ildə banovinanın böyük hissəsi Bosniya və Herseqovina Sosialist Respublikasının, kiçik bir hissəsi isə Xorvatiya Sosialist Respublikasının tərkibinə daxil oldu.

## Əhalisi
1931-ci ildə əhalinin dini tərkibi:

* pravoslavlar — 600 529 (57,9 %)
* roma katolikləri — 172 787 (16,66 %)
* evangelist xristianlar — 3377 (0,3 %)
* digər xristianlar — 9245 (0,9 %)
* müsəlmanlar — 250 265 (24,13 %)
* digərləri — 1179 (0,11 %)

## Banlar

* Svetislav Miloslavleviç (1929—1934)
* Draqoslav Corceviç (1934—1935)
* Boqolyub Kuyunciç (1935—1937)
* Todor Lazareviç (1937—1938)
* Nikola Stoyanoviç (1939—1941)

## Həmçinin bax

* Bosniya diyarı

## İstinadlar


## Xarici keçidlər

* Xəritə
* Xəritə
* Yuqoslaviya Krallığı Konstitusiyası
Drina banovinası

**Drina banovinası** () — 1929-1941-ci illər arasında Yuqoslaviya krallığında mövcud olmuş vilayət (banovina).

## Coğrafiyası
Drina banovinası krallığın mərkəzi hissəsi, müasir Bosniya və Herseqovina və Serbiya ərazisində yerləşirdi. Banovinanın bu adı burada axan Drina çayı görə verildi. Şimalda Sava və Dunay banovinaları, şərqdə Dunay və Morava, cənubda Zeta və qərbdə Sahil və Vrbas banovinaları ilə həmsərhəd idi. Banovinanın inzibati mərkəzi Sarayevo idi.

## Tarixi
1939-cu ildə banovina ərazisinin bir hissəsi Xorvatiya banovinasının tərkibinə daxil oldu. 1941-ci ildə banovina ərazisi Müstəqil Xorvatiya Dövləti və Üçüncü Reyx işğalı altında olan Serbiya arasında bölündü.

## Əhalisi
1931-ci ildə əhalinin dini tərkibi:

* pravoslavlar — 992 294
* roma katolikləri — 169 613
* evangelist xristianlar — 3804
* digər xristianlar — 1836
* müsəlmanlar — 356 469
* digərləri — 10 093

## İstinadlar


## Xarici keçidlər

* Xəritəsi
* Yuqoslaviya Krallığı Konstitusiyası
Novaya qazeta

**«Novaya qazeta»** ( — *Yeni qəzet*) — Rusiya ictimai-siyasi qəzeti. O, müxalif liberal-demokratik və insan haqları istiqamətləri, həmçinin jurnalist araşdırmaları ilə tanınır.

Əsas sahibi redaktor heyəti, 24% -i Aleksandr Lebedev və Mixail Qorbaçova məxsusdur. Baş redaktoru Dmitri Muradovdur. Redaksiya Moskvada yerləşir.

Qəzet və onun əməkdaşları dəfələrlə peşəkar, ictimai və dövlət mükafatlarının laureatı olublar. Yayımın ən az beş jurnalisti, ehtimal ki, peşə fəaliyyətlərinə görə öldürüldü .

## Tarixi
Qəzet, "Komsomolskaya Pravda" nı tərk edən və "Novaya ejednevnaya qazeta" adlı öz nəşrini yaradan bir qrup jurnalist (Dmitri Muratov, Sergey Kuşnerev, Pavel Vosçanov, Akram Murtazaev, Dmitri Sabov və s.) Tərəfindən yaradıldı. Nəşrin çoxdankı tərəfdaşı olan Mixail Qorbaçov 1993-cü ildə Nobel Mükafatındakı vəsaitin bir hissəsini istifadə edərək 30 jurnalistdən ibarət bu qrup üçün 8 kompüter aldı. İlk buraxılış 100.000 tirajla 1 aprel 1993-cü ildə çıxdı . İlk üç ay 1993-cü ilin iyulundan bəri həftədə bir dəfə çıxdı. 1995-ci ilin fevral-avqust aylarında qəzet Moskvada maliyyə səbəblərinə görə nəşr olunmadı. 1995-ci ilin Avqustundan etibarən həftəlik olaraq davam etdi. 1996-cı ildə ANO RID "Novaya qazeta" olaraq qeydiyyata alındı.

1995-ci ildən 2017-ci ilin noyabrına qədər Dmitri Muratov nəşrin baş redaktoru idi.

## Qəzetin formatı
"Novaya qazeta" həftədə üç dəfə dərc olunur: bazar ertəsi, çərşənbə və cümə günləri. Qəzetin yayılması formatı - A2. Zolaqlar - A3.

15 iyun 2012-ci il tarixinə qəzetin ümumi tirajı 284,500 nüsxədir. 17 aprel 2019-cu il tarixinə qəzetin ümumi tirajı 123 400 tiraj təşkil edir.

Qəzet Vladivostok, Yekaterinburq, Moskva, Ryazan, Sankt-Peterburqda nəşr olunur. Xarici məsələlər: Almaniya, Qazaxıstan.

2009-cu ilə qədər qəzet həftədə iki dəfə nəşr olunurdu: bazar ertəsi və cümə axşamı. 2008-ci ilin sonuna qədər cümə günlərində ayrıca həftəlik rəngli bir araşdırma "Novaya qazeta. Svobodnoye prostranstvo ”. İndi bu baxış Novaya qazeta-nın cümə sayının bir hissəsidir , ilk baş redaktoru (2006-2013) Yuri Safronov idi.

Bir tab olaraq, "GULAG həqiqəti" tematik tətbiqi hər ay nəşr olunur. Dərc olunan qəzet buraxılışlarının materialları, əlavə və əlavələr qəzetin saytında ümumi arxivdə mövcuddur. Keçmişdə OGF, Yabloko, «Le Monde diplomatique»inin rus dilindəki versiyası, yeni avtomobil qəzeti SHOFER, məşhur elmi tətbiqi Centaur və Banknot bank tətbiqi nişanlar şəklində nəşr edildi.

## Araşdırmaçı Jurnalistika
Novaya qazeta jurnalist araşdırmalarında fəal iştirak edir .

## İstinadlar

## Xarici keçidlər
* Rəsmi saytı
* Сайт регионального выпуска «Новая газета в Южном Федеральном»
* Михаил Горбачёв вместе с депутатом Госдумы Александром Лебедевым стали обладателями 49 % акций «Новой газеты»
* Горбачёв поделился авторитетом
* «Новую газету» суд признал газетой, пропагандирующей фашизм. С ума сошли!
Mia Malkova

**Mia Malkova** () — Amerikalı pornoaktrisa və Twitch ulduzu.

## Həyatı
Mia Malkova 1 iyun 1992-ci ildə Kaliforniyada anadan olub. Pornofilm sektoruna girmədən əvvəl restoranda bir müddət ofisiant işləyib. Amma burada sadəcə 200 dollar qazandığına görə dostu Nataşa Malkovanın təklifini qəbul edərək pornofilm sektoruna keçib. Ailəsi əvvəlllər bu qərarına narazı olsalar da, daha sonra onun karyerasına dəstək oldular.

## Karyerası
Mia Malkova pornoqrafiya film sektoruna yeniyetmə filmlərində rol alan Nataşa Malkovanın vasitəsi ilə daxil oldu. Nataşa Malkova onun məktəb dostu idi. İlk dəfə *JesseLoadsMonsterFacials.com* adlı sayt üçün çəkilən oral səhnədə rol alan Malkova ilk əsas müqaviləsini *Elegant Angel* firması ilə imzaladı. Bu müqavilədən əvvəl isə Mofos üçün bir neçə erotika filmində (seks olmayan) rol aldı. Malkovanın ilk çəkilişlərindəki B/B/G və G/G/B səhnələrindəki uğuru onun sektor daxilində tez yüksəlməsinə imkan yaratdı. Daha sonra Matrix Model şirkəti ilə müqavilə imzaladı. Malkovanın hələ də Brazzers ilə müqaviləsi qüvvədədir.

Malkova 2012-ci ilin Dekabr ayında "Twisty Treat"ı seçilmişdir. Növbəti il isə 2013-cü ilin "Twisty Treat"ı olmağa nail olmuşdur. 2014-cü ildə isə pornofilm sektorunun ən prestijili mükafatlarından biri olan "AVN Ən Yaxşı Gənc Ulduz" mükafatını qazanmışdır. 2014-cü ilin iyununda seks oyuncağı istehsalçısı Dok Conson, Malkovanın fiziki anatomiyasını əks etdirən yeni seks məhsulunun bazara çıxarılacağını bildirmişdir.

## Şəxsi həyatı
Malkovanın özü kimi porno sektorunda işləyən Castin Hant adında qardaşı vardır. Mia pornoaktyor Denni Maunteyn ilə 2014 və 2018 illəri arasında evli olmuşdur.

## Filmoqrafiya

### Filmlər

## Mükafatlar və namizədliklər

## İstinadlar

## Xarici keçidlər
Əli Abedi Şahrudi

**Əli Abedi Şahrudi** (; d. 1949, Şahrud şəhərində) — İranlı mütəfəkkir və filosof. Sədrəddin Şirazi fəlsəfəsinin görkəmli nümayəndəsi

## Həyatı
Əli Abedi Şahrudi 1949-cu ildə İranın Şahrud əyalətində dünyaya göz açmışdır.

## Təhsili
O yaşadığı bölgədə dini dərslərlə yanaşı dünyəvi elmlərə də uşaqlıqdan maraq göstərmişdir. Sonra Məşhəd şəhərinə gedərək təhsilini davam etdirmiş və daha sonra Qum elmi mərkəzinə yollanmışdır.

## Elmi fəaliyyəti
Onun bir çox kitabları və məqalələri həm İranda? həm də xaricdə nəşr edilmişdir.

### Kitabları
* Sədrəddin Şirazinin "Məfatih-ul Ğeyb" kitabına giriş və önsöz
* Üsuli fiqh elminə giriş
* Əxlaq metafizikası

### Məqalələri
* Eynişteynin nisbilik nəzəriyyəsinin tənqidi
* Fəlsəfənin mahiyyəti
* Varlıq və mahiyyət
* Epistemologiyanın tənqidi

## Həmçinin bax
* Sədrəddin Şirazi 
* Doktor Əmir Divani

## İstinadlar

## Xarici keçidlər
Zeta banovinası

**Zeta banovinası** () —  1929-1941-ci illər arasında Yuqoslaviya krallığında mövcud olmuş vilayət (banovina).

## Coğrafiyası
Zeta banovinası krallığın cənub hissəsində yerləşirdi. Cənubda Adriatik dənizi, Albaniya və Vardar banovinası, qərbdə Morava banovinası, şimalda Drina banovinası və qərbdə Sahil banovinası ilə həmsərhəd idi. Banovinanın inzibati mərkəzi Çetinye idi. Banovinaya Zeta çayının adı verildi, orta əsr Monteneqro Zeta knyazlığı da eyni cür adlandırılmışdır.

## Tarixi
1939-cu ildə Dubrovnik şəhəri ilə banovinanın bir hissəsi Xorvatiya banovinasının tərkibinə daxil oldu. 1941-ci ildə banovina ərazisi italyanlar tərəfindən işğal edilmiş Monteneqro və Albaniya arasında bölündü, Kotor şəhəri ilə ərazinin bir hissəsi İtaliyanın tərkibinə daxil oldu, banovinanın şərq əraziləri almanların işğalı altında olan Serbiyanın, qərb əraziləri isə Xorvatiya Müstəqil Dövlətinin bir hissəsi oldu. 1945-ci ildə Banovina ərazisi YSFR-a birləşdirmiş və ərazisi Çernoqoriya, Xorvatiya, Bosniya və Herseqovina, Serbiya və eləcə də Serbiya daxilində Kosovo Muxtar Sosialist Vilayəti arasında bölündü.

## Əhalisi
1931-ci ildə əhalinin dini tərkibi:

* pravoslavlar — 516 490
* roma katolikləri — 92 165
* evangelist xristianlar — 208
* digər xristianlar — 337
* müsəlmanlar — 315 667
* digərləri — 639

## Banlar

* Krsto Smilyaniç (1929—1931)
* Uroş Krul (1931—1932)
* Aleksa Staniçiç (1932—1934)
* Muyo Soçitsa (1934—1936)
* Petar İvanişeviç (1936—1939)
* Bojidar Krstiç (1939—1941)
* Blajo Cukanoviç (1941)

## İstinadlar

## Xarici keçidlər

* Xəritə
* Xəritə
* Yuqoslaviya Krallığının Konstitusiyası
Ştimle icması

**Ştimle** () — Kosovoda icma.

Əhatə etdiyi ərazi 134&nbsp;km² bərabərdir. İcmanın inzibati mərkəzi Ştimle şəhəridir. Ştimle icması 22 yaşayış məntəqəsindən ibarətdir, yaşayış məntəqəsinin orta sahəsi 6,1&nbsp;km²-dır.

## İnzibati mənsubiyyət

## İstinadlar

## Xarici keçidlər
* Serbiya rəsmi statistikası  
* «Издаје и штампа — Републички завод за статистику Србије» nəşrin PDF versiyası
Səlahəddin Paşalı

**Səlahəddin Paşalı** () — Türkiyə aktyoru.

## Həyatı
Paşalı 2 fevral 1990-da Muğla, Bodrumda anadan oldu. 14 yaşında Darüşşafaka İdman Klubuna transfer olmuşdur. İnfrstruktut müddətində komanda başçısı olmuşdur. Təhsilini Budapeştdə Sənət İdarəsi oxuyaraq bitirib. Sonra Craft Emalatxanada aktyorluq təhsili alıb. İlk aktyorluq karyerasına 2017-ci ildə Show TV-də verilən "Ürək Döyüntüsü" serialı ilə başladı. Sonra 2018-ci ildə "Bir Ümid Kifayət Edər" serialında rol aldı. 2019-cu ildə isə Kanal D-də verilən "Ləkə" serialında rol aldı. 2020-ci ildə baş rollarda Halit Ergenç və Ozan Güvenin olduğu "Babil" serialı ilə karyerasına davam etdi. 2020-ci ildə Paşalı Netflix-də verilən "Sevgi 101" serialında Osman rolunu canlandıraraq çoxlu izləyici tərəfindən tanındı.

## Filmoqrafiya

### Televiziya

### İnternet seriallar

## İstinadlar


## Xarici keçidlər

* 
*
Tozqoparan İskəndər

**Tozqoparan İskəndər** (Osmanlı Türkcəsi:توزقوپاران ايسكندر) — Osmanlı oxçusu. Türk oxçuluq tarixinin ən böyük kəmankeşlərindən biridir.

## Həyatı
Tozqoparan İskəndərin həyatı haqqında məlumatlar çox azdır. Rəvayətə görə, İskəndər Bəy "Tozqoparan" ləqəbini belə almışdır: Bir zaman Pəhləvan İskəndər (Tozqoparan İskəndəri belə də adlandırırdılar) oxçuluq məşqi edərkən yayın toz deyə adlanan hissəsini qoparmışdı. Bunu görən İldırımlı Baba: "Bu pəhləvan toz qoparandır!" dedi. O zamandan Pəhləvan İskəndəri "Tozqoparan" adlandırmağa başladılar.Yavuz Sultan Səlimin İran və Misir səfərlərindənə qatılmışdır.

## Rekordları
Osmanlı Dövlətinin ayrı-ayrı yerlərində 10 ayrı rekord qırmış,daha sonra bu rekordlar təkrar oluna bilməmişdir. Tozqoparan İskəndər ən uzun rekordunu Akruri Mənzilində 846 (və ya 848) metr uzunluğunda atmışdır. Bu məsafə bir dünya rekordudur.

## Məşhurluq

* TRT 1-də yayımlanan Tozqoparan adlı serialda adı tez-tez çəkilmişdir.
* Həmçinin TRT 1-də Tozqoparan serialının davamı olaraq yayımlanan Tozqoparan İskəndər adlı serialın əsas qəhrəmanı İskəndərin prototipi Tozqoparan İskəndərdir.
* Müəllifi Yasəmən Doğan olan, 2020-ci ilin noyabr ayında *"Nesli"* Nəşriyyatı tərəfindən nəşr olunan *"Tozqoparan"* adlı əsərində onun bütün həyatı öz əksini tapmışdır.

## İstinadlar
UEFA Avro 2004 (seçmə mərhələsi, pley-off)

**[[UEFA Avro 2004]]-ün [[UEFA Avro 2004 (seçmə mərhələsi)|seçmə mərhələsinin]] pley-off oyunları** Avropa çempionatlarının tarixində 2-ci dəfə idi ki, keçirilirdi. Oyunlarda seçmə mərhələsinin 10 qrupunda 2-ci yeri tutan komandalar iştirak etmişlər. Komandalar 5 cütlüyə bölünmüş və hər cütlüyün qalibi Avropa çempionatının final mərhələsinə vəsiqə qazanmışdır.

## İştirakçılar

## Püşkatma
Pley-off oyunlarının püşkatmasl 2003-cü il 13 oktyabr tarixində Frankfurt-Mayn şəhərində baş tutmuşdur. Komandalar üçün səpələmə sistemi tətbiq olunmamış, buna görə də püşkatma açıq keçirilmişdir: istənilən komanda digər bir istənilən komanda ilə qarşılaşa bilərdi. Püşkatmanı UEFA-nın baş katibi Gerhard Ayqner və İsveç Futbol Birliyinin prezidenti Lars-Oke Laqrell keçirmişlər.

## Oyunlar
Oyunlar 2003-cü il 15-19 noyabr tarixləri arasında keçirilmişdir.

|}

----

----

:::::: *[[Niderland milli futbol komandası|Niderland millisi]] iki oyunun nəticəsinə görə (6:1) qalib gəlmiş və final turnirinə vəsiqə əldə etmişdir.*
----

----

::::::: *[[Xorvatiya milli futbol komandası|Xorvatiya millisi]] iki oyunun nəticəsinə görə (2:1) qalib gəlmiş və final turnirinə vəsiqə əldə etmişdir.*
----

----

::::::: *[[Rusiya milli futbol komandası|Rusiya millisi]] iki oyunun nəticəsinə görə (1:0) qalib gəlmiş və final turnirinə vəsiqə əldə etmişdir.*
----

----

::::::: *[[Latviya milli futbol komandası|Latviya millisi]] iki oyunun nəticəsinə görə (3:2) qalib gəlmiş və final turnirinə vəsiqə əldə etmişdir.*
----

----

::::::: *[[İspaniya milli futbol komandası|İspaniya millisi]] iki oyunun nəticəsinə görə (5:1) qalib gəlmiş və final turnirinə vəsiqə əldə etmişdir.*

## Bombardir
*  Rud van Nistelroy — 3 top

## İstinadlar

## Xarici keçidlər
* UEFA Avro 2004 UEFA-nın rəsmi saytında 
* UEFA Avro 2004 UEFA-nın rəsmi saytının rusdilli variantında 

## Həmçinin bax
Ennedi (region)

**Ennedi** — Çadın inzibati bölgüsünə daxil olan keçmiş region. 2008-ci ildə, keçmiş Borku-Ennedi-Tibesti regionuna daxil olan Ennedi-İst və Ennedi-Ust departamentlərinin birləşdirilməsi ilə yaradılmışdı. Regionun paytaxtı Fada idi. Ennedi regionu 2012-ci ildə iki yeni regiona: Şərqi Ennedi və Qərbi Ennediyə ayrılmışdır. 

2009-cu il siyahıyaalınmasına görə regionun əhalisinin sayı 45,20 faizini qadınlar təşkil etməklə 173 606 nəfər təşkil etmişdir.

## Coğrafiya
Ölkədəki yeganə əhəmiyyətli çaylar Çad gölünə axan Şari və Loqondur. Regiona illik  yağıntı düşür və Savanna meşə zolağına malikdir. Ərazidə geniş çəmənlik var və əsasən otlaqlarla örtülmüşdür. 1970-1980-ci illərin quraqlığı regiona güclü təsir etdi və mal-qara sürülərinin sayı azaldı. Regionun ən şimal bölgəsində seyrək rütubətli iqlim və səhra bitkiləri mövcuddur. Ölkənin şimal regionlarında əhəmiyyətli miqdarda uran yatağı olduğu güman edilir.

## İstinadlar
Ərəblər (Qürah)

**Ərəblər (Qürah)** () — Dağıstan Respublikasının Qürah rayonunda yerləşən kəndlərdən biridir.
## Əhalisi
2010-cu ilin məlumatına görə kənddə 514 nəfər yaşayır.
### Milli tərkibi

## İstinadlar
Timbuktu (dairə)

**Timbuktu** — Malinin Tombuktu bölgəsinə daxil olan inzibati dairə. Malidə sahəsinə görə ən böyük dairədir. Paytaxtı Timbuktu şəhərində yerləşir. Dairə kənd və şəhər kommunalarına, ardınca isə məhəllələrə / kəndlərə bölünür. 2009-cu il siyahıyaalmasında dairənin əhalisinin sayı 124 546 nəfər olmuşdur.

## Kommunalar
Timbuktu dairəsi aşağıdakı altı kommunadan ibarətdir:

* Alafiya
* Ber
* Burem-İnali
* Lafiya
* Salam
* Timbuktu (Tombuktu) (Şəhər kommunası)

## İstinadlar
Saraclı (Əhər)

**Saraclı** () - İranın Şərqi Azərbaycan ostanının Əhər şəhristanı ərazisinə daxil olan kənd.  
## Əhalisi
2006-cı il məlumatına görə kənddə 359 nəfər yaşayır (79 ailə).

## İstinadlar
Uroşevats icması

**Uroşevats** () — Kosovo icması, mübahisəli inzibati mənsubiyyəti olan ərazidir.

İcmanın əhalisi barədə dəqiq məlumat yoxdur. Əhatə etdiyi ərazi 344 km².

## İnzibati mənsubiyyət

## İstinadlar


## Xarici keçidlər

* Serbiya rəsmi statistikası  
* «Издаје и штампа — Републички завод за статистику Србије» nəşrin PDF versiyası
Kaçanik icması

**Kaçanik** () — Kosovoda icma, Uroşevats dairəsinə daxildir.

Əhatə etdiyi sahə 294&nbsp;km².

İcmanın inzibati mərkəzi Kaçanik şəhəridir.  Obiliç icması 30 yaşayış məntəqəsindən ibarətdir, yaşayış məntəqəsinin orta sahəsi 7,0&nbsp;km²-dır.

## İnzibati mənsubiyyət

## İstinadlar

## Xarici keçidlər
* Serbiya rəsmi statistikası  
* «Издаје и штампа — Републички завод за статистику Србије» nəşrin PDF versiyası
Kayes (bölgə)

**Kayes** (Bambara: ߞߊߦߌ ߘߌߣߋߖߊ təl. *Kayi Dineya*) — Malinin inzibati bölgüsünə daxil olan səkkiz bölgədən biri. Malinin birinci inzibati ərazisidir və 120 760 kv. kilometr ərazini əhatə edir. Paytaxtı Kayes şəhəridir. Bölgə tarixən Qana imperiyası və Mali imperiyasının tərkibində olmuşdur.

## Coğrafiya
Kayes bölgəsi şimaldan Mavritaniya, qərbdən Seneqal, cənubdan Qvineya və şərqdən Kulikoro bölgəsi ilə həmsərhəddir. 2009-cu ildə bölgənin əhalisi 1 996 812 nəfər olmuşdur. Ərazidə yaşayan etnik qruplara Soninkelər, Xasonkelər, Mandinkalar, Dialonkelər və Fulalar ( , ) daxildir.

Bölgədə Felu şəlaləsi (Kayesdən 15 km məsafədə), Quina şəlaləsi (Kayesdən 60 km cənub-şərqdə), Talari dərələri, Maqui gölü və Doro gölü yerləşir.

Bölgənin Qvineya sərhəddində iqlim olduqca rütubətli olsa da, şimala doğru irəlilədikcə Sudan və daha sonra Sahel iqlimi ilə əvəz olunur.

## Dairələr
Kayes bölgəsi inzibati cəhətdən 7 dairəyə bölünür:

## Həmçinin bax
* Mali dairələri
* Mali bölgələri

## İstinadlar
Mali bölgələri

Mali 2016-cı ildən etibarən on bölgəyə və bir paytaxt rayona bölünmüşdür. 2012-ci il qanununda əsasən ölkənin 8 bölgədən 11 bölgəyə yenidən təşkili yer alsa da, yeni bölgələrdən yalnız Taudenit (Tombuktu bölgəsindən ayrıldı) və Menaka (Qao bölgəsindəki keçmiş Menaka dairəsi) tətbiq olunmağa başlandı. Bölgələrin hər biri öz inzibati paytaxtının adını daşıyır. Bölgələr 56 dairəyə bölünür. Dairələr və paytaxt rayon 703 kommunaya bölünür.

## Bölgələr
Bölgələr qərbdən şərqə olmaqla yerləşmələrinə görə, Rum rəqəmləri ilə nömrələnmişdir. Paytaxt Bamako ayrıca idarə olunur və özünəməxsus rayonda yerləşir. Aşağıda on bölgə və Bamako rayonuna iad məlumatlar. Əhali sayı 1998 və 2009-cu il siyahıyaalmalarına aiddir.

## İstinadlar